CELEX: 62009TN0429
Language: bg
Date: 2009-10-21 00:00:00
Title: Дело T-429/09: Иск, предявен на 21 октомври 2009 г. — Campailla/Комисия

19.6.2010   
            
            
               BG
            
            
               Официален вестник на Европейския съюз
            
            
               C 161/42
            
         
      Иск, предявен на 21 октомври 2009 г. — Campailla/Комисия
      (Дело T-429/09)
      (2010/C 161/66)
      Език на производството: френски
      
         Страни
      
      
         Ищец: Massimo Campailla (Boulogne-sur-Mer, Франция) (представител: P. Goergen, avocat)
      
         Ответник: Европейска комисия
      
         Искания на ищеца
      
      
                  —
               
               
                  да се осъди Комисията да поправи вредите, които ищецът твърди, че е претърпял поради отказа на Комисията да вземе мерки вследствие на неговото оплакване, разкриващо нарушения на неговите основни права от камерунските власти.
               
            
         Правни основания и основни доводи
      
      С настоящия иск ищецът иска поправяне на вредите, които твърди, че е претърпял от решенията на Комисията, съдържащи се в адресираните до ищеца писмо D3 *3/2004/D/4809 от 30 юли 2004 г. и писмо D3 D*3/2004/D/5438 от 9 септември 2004 г., с които Комисията отказва да вземе мерки вследствие на неговото оплакване, разкриващо претендирани нарушения на неговите основни права от камерунските власти.
      В подкрепа на своя иск ищецът посочва правни основания, изведени от незаконосъобразността на решението поради изопачаването на фактите и злоупотребата с власт, както и поради нарушение на разпоредбите и принципите на Договора за ЕО и на Договора за ЕС, както и на основните права, гарантирани от Европейската конвенция за защита на правата на човека и основните свободи и от Хартата на основните права на Европейския съюз (inter alia: принципи на правна сигурност, на оправданите правни очаквания, на добра администрация, на задължение за недопускане на дискриминация, на добро управление, на спазване на съществени процесуални правила, на забрана на нечовешко и унизително отношение).